San Roque - Biquipedia, a enziclopedia libre

# San Roque

### De Biquipedia

San Roque

San Roque naixore, d'aucorde cona tradizión, en Montpellier, Franzia, y estiore en bida un peregrino que marxore ta Roma y enzatore una marxa per tota Italia en as siguienz añadas, adedicando-se á fer curas de toz es infeutatos per a Peste, a cuala plegore ta rematar a suya propia bida. l'Existenzia d'iste santo s'ha d'enmarcar més que probablement en a segunda meidat d'o sieglo XIV, y ra suya defunzión en Voghera, anque en bi ha altras falordias que xarran que abería estato en a mesma Montpellier.

O culto ta iste santo s'estendillore á sabelas priesas dimpués d'o sieglo XV. Alabez, dende Benezia s'enamploren es suyos orizons ent'o mundo chermanico y, en espezial, es Países Baxos. En o 1477, cuan s'eba estendillato una altra epidemia de peste, estiore afundata á Benezia una cofraría que fendo-li honor treballore con es empestatos, a cuala estiore conexita dende l'inte como á "La Confraternitá" u Scuole di San Rocco. Ixa agrupazión fomentore ro culto enta'l santo alzando-li capiellas e zentros d'ospizio per tota Italia.

Mutos templos li son adedicaus per tot o mundo, pero en espezial en ye uno á París, amant d'o Museio d'o Luvre, que estiore alzato per orde d'o rei de Franzia Luis XIV en o 1563, o cualo s'entalta per as suyas trazas arquiteutonicas.

En o santoral cristiano, a suya onomastica ye azelebrata o 16 d'agosto, estando per ixas calendatas una d'as festibidaz més frecuenz como á fiesta patronal per es lugars d'España.

Retrieved from "http://an.wikipedia.org../../../s/a/n/San_Roque_2222.html"

Categoría: Santos

##### Views

- Articlo
- Descusión
- Current revision

##### Rechirar

##### Atras luengas

- Català
- Česky
- Deutsch
- English
- Esperanto
- Español
- Français
- Hrvatski
- Magyar
- Italiano
- 한국어
- Ripoarisch
- Nederlands
- Occitan
- Polski
- Português
- Shqip
- Svenska
- Vèneto